Source: https://kanizsaujsag.hu/hir/201905/tegnap-meghallgatta-a-birosag-a-reziben-megfojtott-lany-szuleit-es-egykori-osztalytarsait
Timestamp: 2019-12-08 20:30:53+00:00

Document:
Tegnap meghallgatta a bíróság a Reziben megfojtott lány szüleit, és egykori osztálytársait is | Nagykanizsa Online
Tegnap meghallgatta a bíróság a Reziben megfojtott lány szüleit, és egykori osztálytársait is
Dr. Gergye Tamás
2019. május 6-ára tűzte az első tárgyalási napot a Zalaegerszegi Törvényszék dr. Gergye Tamás vezette büntetőtanácsa annak a férfinak az ügyében, aki 2007-ben megfojtotta unokahúgát, majd holttestét elásta a pincében. Tegnap a bíróság meghallgatta a megfojtott lány szüleit, és egykori osztálytársait is. A tárgyalás részleteiről megyénk törvényszékének sajtószóvivőjét, dr. Bartalné dr. Mentes Juditot kérdeztem.
A vád szerint a vádlott 2006. évet megelőzően szexuális viszonyt tartott fenn az akkor 16 éves unokahúgával. A férfi ebben az időben édesanyjával lakott egy zalai kistelepülésen, ahol a sértett alkalmanként meglátogatta. A vádlott az együttlétekért pénzt és cigarettát adott a lánynak.
2007. május 16-án reggel a sértett nem szállt fel arra a buszra, amellyel iskolába szokott járni, helyette a vádlottat látogatta meg, hogy pénzt kérjen tőle. Ez alkalommal vitatkoztak, majd a férfi egy zsinórt tekert a lány nyaka köré és megfojtotta. Miután a sértett délután nem ért haza, szülei keresni kezdték az ismerősöknél, rokonoknál. A keresésbe a vádlott is bekapcsolódott annak ellenére, hogy a lány holttestét napközben édesanyja házának pincéjében elásta.
A 2019. március 7-én megtartott előkészítő ülésen a férfi bírói kérdésre kijelentette, hogy beismerő vallomást tesz és lemond a tárgyaláshoz való jogáról. Bár bevallotta bűnösségét, vallomástétele akadozott, az általa elmondottak nem egyeztek meg mindenben a vádiratban foglaltakkal. A férfi a bíróság előtt például az elkövetés idejeként egy nappal későbbi időpontot határozott meg, valamint elmondása szerint a sértettel csak a gyilkosság napján létesített szexuális kapcsolatot, azt megelőzően nem. Nyilatkozatát a bíróság aggályosnak tartotta, úgy ítélte, nem alkalmas arra, hogy az előkészítő ülésen döntést lehessen hozni az ügyben, így azt tárgyalásra utalta.
A bíróság2019. május 6-án a vádlott további kihallgatásával kezdte meg a bizonyítási eljárást. A férfi vallomásában kifejtette, hogy a lány 2007. május 16-án reggel valóban meglátogatta, pénzt kért tőle, de nem kapott, így pár perc után távozott a házból. A sértett aznap este ismét megjelent nála, hogy még több pénzt kérjen, ekkor szólalkoztak össze. A vádlott győzködte a lányt, hogy menjen haza a szüleihez, ő azonban inkább öngyilkossággal fenyegetőzött, s tovább becsmérelte a férfit, aki erre elvesztette a fejét, s a lányt megfojtotta. Eszközként azt a zsinórt használta, amely az elhunyt nadrágjából származott. A vádlott korábbi vallomásaival ellentétben most a bíróság előtt tagadta, hogy valaha is létesített szexuális kapcsolatot a sértettel, állítása szerint húgaként szerette őt, nőként sohasem tekintett rá.
Az eljárás a sértett szüleinek, s volt osztálytársának meghallgatásával folytatódott. A bíróság az általuk elmondottakból megpróbálta rekonstruálni a lány és szüleinek kapcsolatát, majd a tárgyalás az igazságügyi szakértők véleményének ismertetésével zárult. Ezek nem zárták ki, hogy a holttest nyaki csigolyái között talált anyagmaradvány a fojtogatáshoz használt zsinórból származik.
A következő tárgyalásra még nem jelölt ki új határnapot a bíróság.
Katasztrófavédelem: kétszer annyi a lakástűz az adventi időszakban
2019. dec. 8. 12:08
Advent idején kétszer annyi lakás gyullad ki, mint az év más időszakaiban, pedig kis odafigyeléssel megelőzhetők lennének ezek a tüzek.
2019. dec. 7. 11:52
2019. dec. 7. 09:00
A 69 éves férfi félig a kereszteződésbe belógva, félig a járdát elfoglalva parkolt szabálytalanul, mindezt pedig más nevére kiállított mozgáskorlátozott igazolvánnyal próbálta elsumákolni.
2019. dec. 6. 09:34
A börtönök világát idéző jelenetek a megyeszékhely gyermekvédelmi intézményében.
Középosztálybeli gyerekek is kerülnek emberkereskedők csapdájába
2019. dec. 6. 09:30
Középosztálybeli családok gyermekei is bekerülnek az emberkereskedelmi hálózatok csapdájába, tehát - sokak vélekedésével szemben - nem elsősorban roma szegregációs problémáról van szó.
Botfa belterületén közlekedett kerékpárral egy 88 éves helyi férfi. Haladása során egy egyenes útszakaszon elvesztette uralmát kerékpárja felett, és letért az úttestről, majd elesett. A balesetben a biciklis súlyos sérülést szenvedett.
Az ünnepek miatt változik a bíróságok ügyfélfogadási rendje
2019. dec. 5. 13:50
Az ünnepek miatt változik a bíróságok ügyfélfogadási rendje.
21:25 Info blokk, benne Napi Kanizsa, Kommentár nélkül
21:35 Lapozó

References: bíróság 
 bíróság 
 bíróság 
 bíróság 
 bíróság 
 bíróság 
 bíróság